Brazzamarekatt

Brazzamarekatt (Cercopithecus neglectus) er en dyreape som er endemisk i våtmarkene i det sentrale Afrika. Den oppholder seg mer på bakken enn de fleste av de rundt 20 marekattene, og er den eneste i slekten som danner parbånd. Den har stor utbredelse, men gjør lite av seg. Territoriet markeres med spytt og dufter, men den unngår heller inntrengere enn å utfordre dem. Brazzamarekatten har blåhvit pels på overleppa og haken, og en tynn, lys stripe på låret. Den kommuniserer med rungende rop og eter hovedsakelig frø og frukt.

Arten er oppkalt etter den italiensk-franske oppdageren Pierre Savorgnan de Brazza.

Utseende og utbredelse 
 Lengde: 50–59 cm
 Hale: 59–78 cm
 Vekt: 7–8 kg
 Sosial enhet: Par
 Status: Sårbar
 Utbredelse: Sentral- til Øst-Afrika

Eksterne lenker 
 
 De Brazza’s monkey hos ARKive

Dyreaper